jkorsvik/nowiki_second_scrape_merged huggingface dataset:
Polyphagidae

Polyphagidae er en gruppe (familie) av insekter som tilhører ordenen kakerlakker. 


== Utseende ==
Brede, kort ovale, flate kakerlakker. Hodet er temmelig lite og ikke synlig ovenfra. De fleste er kortvingede eller helt vingeløse, men noen har velutviklede vinger.


== Liv og utvikling ==
Mange av artene er knyttet til sandete områder, der de graver i sanden.
Disse artene er nøysomme og noen av dem er populære å holde som kjæledyr.


== Fossiler ==
Polyphagidae er en gammel gruppe med fossiler kjent tilbake til tidlig kritt.


== Utbredelse ==


== Systematisk inndeling / europeiske arter ==

Ekte insekter (Ectognatha)
Dicondylia
Vingede insekter (Pterygota)
Neoptera («nyvinger»)
Dictyoptera
Kakerlakker (Blattodea)
Familien Polyphagidae
Underfamilien Euthyrrhaphinae
Slekten Euthyrrhapha Burmeister, 1838
Euthyrrhapha pacifica
Slekten Zetha Shelford, 1913 – én art på Kanariøyene:
Zetha simonyi (Krauss, 1892)
Underfamilien Holocompsinae – bare én slekt med to arter
Slekten Holocompsa Burmeister, 1838
Holocompsa azteca
Holocompsa nitidula
Underfamilien Latindiinae – 10 arter
Slekten Buboblatta – 2 arter
Slekten Latindia – 8 arter
Underfamilien Polyphaginae – over 100 arter, tallrike slekter. I Europa:
Slekten Hemelytroblatta Chopard, 1929
Hemelytroblatta cypria Chopard, 1929 – Kypros
Slekten Heterogamodes Chopard, 1929
Heterogamodes ursina (Burmeister, 1838) – Sicilia
Slekten Polyphaga Brullé, 1835
Polyphaga aegyptiaca (Linnaeus, 1758) – Sørøst-Europa vest til Italia
Slekten Psammoblatta Bei-Bienko, 1950 – tre arter i Hellas og på Kypros
Underfamilien Tiviinae – 16 arter
Slekten Sphecophila – én art
Slekten Tivia – 15 arter
Usikker plassering
Slekten Heterogamisca Bei-Bienko, 1950
Heterogamisca bifoveolata (Bolivár, 1914) – Spania


== Eksterne lenker ==
(en) Polyphagidae i Global Biodiversity Information Facility 
(en) Polyphagidae hos Fauna Europaea 
(en) Polyphagidae hos Fossilworks 
(en) Polyphagidae hos ITIS 
(en) Kategori:Polyphagidae – bilder, video eller lyd på Wikimedia Commons 
Norges Gresshopper, og gresshoppelignende insekter. – Norsk side om kakerlakker.
Tree of Life: Dictyoptera Med flotte bilder.
Norsk Entomologisk forening
Bildegalleri over nordamerikanske arter
Viktor Petrenko

Viktor Vasilovytsj Petrenko (ukrainsk: Віктор Васильович Петренко; født 27. juni 1969 i Odessa) sovjetisk og ukrainsk  kunstløper som deltok i de olympiske vinterleker 1988 i Calgary, 1992 i Albertville og 1994 i Lillehammer.
Petrenko vant en olympisk bronsemedalje i kunstløp i vinter-OL 1988 i Calgary. Han kom på tredjeplass i single for menn, bak Brian Boitano fra USA og Brian Orser fra Canada.
Fire år senere, i vinter-OL 1992 i Albertville ble han olympisk mester i kunstløp. Han vant konkurransen single for menn, foran amerikanske Paul Wylie og Petr Barna fra Tsjekkoslovakia.
Petrenko ble verdensmester i kunstløp 1992 i single for menn.


== OL-medaljer ==
1992  Albertville -  Gull i kunstløp, single menn  SUS
1988  Calgary -  Bronse i kunstløp, single menn  Sovjetunionen


== VM-medaljer ==
VM 1992 –  Gull i kunstløp, single menn
VM 1990 –  Sølv i kunstløp, single menn
VM 1991 –  Sølv i kunstløp, single menn
VM 1988 –  Bronse i kunstløp, single menn


== Eksterne lenker ==
(de) Viktor Petrenko – Munzinger Sportsarchiv 
(en) Viktor Petrenko – Olympics.com 
(en) Viktor Petrenko – Olympic.org 
(en) Viktor Petrenko – Olympedia 
(en) Viktor Petrenko – Sports-Reference (OL-resultater – arkivert)
Elizabeth Manley

Elizabeth Ann Manley (født 7. august 1965 i Trenton i Ontario), canadisk kunstløper som deltok i de olympiske vinterleker 1984 i Sarajevo og 1988 i Calgary.
Manley vant en olympisk sølvmedalje i kunstløp under vinter-OL 1988 i Calgary. Hun kom på andreplass i konkurransen single for damer, bak Katarina Witt fra Øst-Tyskland.
I 1988 ble hun tildelt Order of Canada.


== OL-medaljer ==
1988  Calgary -  Sølv i kunstløp, single damer  Canada


== VM-medaljer ==
VM 1988 –  Sølv i kunstløp, single damer


== Eksterne lenker ==
(de) Elizabeth Manley – Munzinger Sportsarchiv 
(en) Elizabeth Manley – Olympedia 
(en) Elizabeth Manley – Sports-Reference (OL-resultater – arkivert) 
(en) Elizabeth Manley – Canada Sports Hall of Fame
Debi Thomas

Debra Janine «Debi» Thomas (født 25. mars 1967 i Poughkeepsie i New York),  amerikansk kunstløper som deltok i de olympiske vinterleker 1988 i Calgary.
Thomas vant en olympisk bronsemedalje i kunstløp under vinter-OL 1988 i Calgary. Hun kom på tredjeplass i konkurransen single for damer, bak Katarina Witt fra Øst-Tyskland og Elizabeth Manley fra Canada.
Hun ble verdensmester i kunstløp i 1986 i single for damer.


== OL-medaljer ==
1988  Calgary -  Bronse i kunstløp, single damer  USA


== VM-medaljer ==
VM 1986 –  Gull i kunstløp, single damer
VM 1987 –  Sølv i kunstløp, single damer
VM 1988 –  Bronse i kunstløp, single damer


== Referanser ==


== Eksterne lenker ==
(de) Debi Thomas – Munzinger Sportsarchiv 
(en) Debi Thomas – Olympedia 
(en) Debi Thomas – Sports-Reference (OL-resultater – arkivert)
Guadalupe Mountains nasjonalpark

Guadalupe Mountains nasjonalpark er en nasjonalpark i delstaten Texas i USA. Parken ble etablert 30. september 1972 og er på 349 km². Den viktigste naturattraksjonen i nasjonalparken er ørken- og prærielandskapet som er karakteristisk for sørveststatene. Parken ligger i Guadalupe Mountains i Vest-Texas, 40 kilometer sør for Carlsbad Caverns nasjonalpark i New Mexico. 
Det høyeste punktet i parken er Guadalupe Peak. Med sine 2 667 moh. er fjellet det høyeste punktet i Texas. I Chihuahuaørkenen i parken ligger også det karakteristiske fjellet El Capitan, som i lang tid ble benyttet som landemerke av reisende langs ruten fra Fort Smith i Arkansas til San Francisco i California.
Parken inneholder flere etablerte stier for vandring og ridning. Turen til toppen av Guadalupe Peak består av 910 meter stigning, og stien snirkler seg gjennom furu- og douglasgranskog og gir et spektakulært utsyn over El Capitan og Chihuahuaørkenen.
I tillegg til ørken og prærie omfatter parken også et tredje økosystem: den frodige McKittrick Canyon. Om høsten fremstår dalen som en sterk kontrast til den omliggende ørkenen, med sine store lønnetrær i flammende farger. En sti gjennom dalen leder inn til en steinhytte fra 1930-tallet, tidligere fritidshus for petroleumsgeologen Wallace Pratt, som donerte landarealet for at nasjonalparken kunne etableres.


== Referanser ==


== Eksterne lenker ==
(en) Offisielt nettsted 
(en) Guadalupe Mountains National Park – kategori av bilder, video eller lyd på Commons 
(en) Guadalupe Mountains National Park – galleri av bilder, video eller lyd på Commons
Arlen Erdahl

Arlen Ingolf Erdahl (født 27. februar 1931) er en amerikansk republikansk politiker, offentlig tjenestemann og bonde fra Faribault County i Minnesota.
Han har norsk-amerikansk bakgrunn og vokste opp med norsk som morsmål. Erdahl gikk St. Olaf College, avtjente verneplikten i United States Army og studerte så offentlig administrasjon ved Harvard University.
Erdahl var medlem av Minnesotas lovgivende forsamling for Faribault County 1963–1970 og delstatens administrasjonsminister under guvernør Wendell Anderson 1971–1975.
Han representerte Minnesotas 1. valgdistrikt i Representantenes hus 1979–1983.
Han var deretter føderal tjenestemann i Fredskorpset og Energidepartementet.
Arlen Erdahls tvillingbror Lowell Erdahl (1931–2021) var biskop i Evangelical Lutheran Church in America (ECLA) og professor ved kirkesamfunnets presteseminar i Saint Paul.


== Referanser ==


== Eksterne lenker ==
(en) Arlen Erdahl hos Amerikas forente staters kongress' biografiske kartotek 
(en) Arlen Erdahl hos Minnesotas lovgivende forsamling
Vitenskapsåret 1916

Vitenskapsåret 1916 er en oversikt over hendelser, prisvinnere, fødte og avdøde personer med tilknytning til vitenskap i 1916.


== Hendelser ==


== Prisvinnere ==
Copleymedaljen: James Dewar, skotsk kjemiker og fysiker.
Darwinmedaljen: Yves Delage
Davymedaljen: Henry Louis Le Chatelier
Lyellmedaljen: Charles William Andrews
Nobelprisen: På grunn av den pågående første verdenskrig ble ingen andre priser en litteraturprisen utdelt.
Sylvestermedaljen: Jean Gaston Darboux
Wollastonmedaljen: Aleksandr Karpinskij, russisk geolog og mineralog.


== Fødsler ==


== Dødsfall ==

		
		


== Referanser ==
Við lærum íslensku

Við lærum íslensku (norsk: Vi lærer islandsk) er ei lærebok i islandsk som ble utgitt av Ivar Orgland og Frederik Raastad. Forsøksutgaven kom i 1976 og ble utgitt av NKS-forlaget i Oslo.
Læreboka består av islandske tekster, islandske dikt – og sanger, blant annet den utdrag fra Håvamål. I tillegg inneholder boka islandsk grammatikk. Noen av diktene i boka er skrevet av Ivar Orgland, mens andre bare er gjendiktet/tolket og oversatt av Orgland enten til eller fra islandsk. Tolkningen av Håvamål er gjort av den norske filologen Ludvig Holm-Olsen. Gjennom boka får man også informasjon om islandsk samfunnsliv og historie. Læreboka gir også informasjon om lydlære og språkoppbyggning.
I tillegg til islandsk er boka skrevet dels på bokmål, dels på nynorsk. Boka viser også enkelte eksempler på norrønt.
Steve Talley

Steve Talley (født 12. august 1981 i Indianapolis i Indiana) er en amerikansk skuespiller.
Talleys viktigste rolle var i American Pie Presents: The Naked Mile og American Pie Presents: Beta House. Talley er også kjent for sin rolle som Bryse i tv-serien Sommerland.


== Karriere ==
Talley dukket opp i to reklamefilmer for Pepsi Max i 2009. Også i 2009 vil han funksjonen i den nyeste installment of Van Wilder som figuren Dirk Arnold. Han er også i den nye 2009 filmen Parfection: The Golf Movie som Eric P. Keller. I tillegg til film studiepoeng Talley har også omtalt i en britisk TV-reklame for Pepsi Max.


== Filmografi ==


== Eksterne lenker ==
(en) Steve Talley på Internet Movie Database 
(fr) Steve Talley på Allociné 
(en) Steve Talley på AllMovie 
(en) Steve Talley på AllMovie 
(en) Steve Talley hos The Movie Database
Benjamin Bloom

Benjamin S. Bloom (født 21. februar 1913 i Lansford, Pennsylvania, død 13. september 1999) var en amerikansk pedagogisk psykolog som blant annet arbeidet med klassifisering av læremål, kjent som Blooms taksonomi. Han var forfatter eller medforfatter av 17 bøker.Han hadde mastergrad fra Pennsylvania State University og doktorgrad (1942) fra University of Chicago der han også var professor til han gikk av med pensjon. Foreldrene hadde innvandret fra tsarens Russland der de som jøder ble utsatt for diskriminering og forfølgelse. Bloom vokste opp i trange kår og ønsket som ung å bli lærer.


== Referanser ==
Emir Spahić

Emir Spahić (født 18. august 1980) er en bosnisk fotballspiller som for tiden er klubbløs. Han spilte sist i den tyske klubben Hamburger SV. 
Spahić har tidligere spilt for Čelik Zenica, GOŠK Dubrovnik, NK Zagreb, Shinnik Yaroslavl, Torpedo Moskva, Lokomotiv Moskva og Montpellier.


== Referanser ==


== Eksterne lenker ==
(de) Emir Spahić – Munzinger Sportsarchiv 
(en) Emir Spahić – FIFA 
(en) Emir Spahić – UEFA 
(fr) Emir Spahić – LÉquipe 
(en) Emir Spahić – Transfermarkt 
(en) Emir Spahić – national-football-teams.com 
(en) Emir Spahić – WorldFootball.net 
(en) Emir Spahić – FootballDatabase.eu 
(de) Emir Spahić – fussballdaten.de 
(en) Emir Spahić – Soccerway
Fylkesvei 13 (Rogaland)

Fylkesvei 13 i Rogaland bestod av to strekninger som før regionsreformen av riksveinettet 1. januar 2010 var del av riksvei 13.
Den opprinnelige Fv13 ble samtidig flyttet til fylkesvei 12.
I 2019 ble strekningen Tau – Stavanger med ferjen omnummerert til fylkesvei 4656, og strekningen Nibå – Berge til fylkesvei 4630.


== Kommuner og knutepunkter ==


=== Rogaland fylke ===

Strand Ferge fra Kvernaneset (ca. 40 min, 2 turer pr. time, lørdag og søndag noe skjeldnere)

Stavanger til Fiskarpiren, Stavanger
 Fv500Fylkesvei 500 Høgsfjordsambandet mot Lysebotn i Forsand (ma, on, fr) 

ForsandFossanvegen 

 Lysefjordbrua (640 m)
Giskalineset
 Liahammartunnelen (257 m)


== Se også ==
Rogfast


== Referanser ==


== Eksterne lenker ==
Vegvesenets vegkart
Fylkesvei 13 (Hordaland)

Fylkesvei 13 i Hordaland besto av to fergeforbindelser som gikk mellom Kinsarvik og Utne i Ullensvang kommune, og mellom Kinsarvik og Kvanndal i Granvin kommune.
Før 1. januar 2010 hadde Fylkesvei 15 (Hordaland) betegnelsen fylkesvei 13. Samtidig ble deler av den opprinnelige riksvei 13 omklassifisert til fylkesvei, i Hordaland denne fergeforbindelsen.
Ferjestrekningen mellom Kvanndal og Utne, som også er del av ferjesambandet Kinsarvik–Utne–Kvanndal, er tilordnet fylkesvei 550.
2019 ble fergeforbindelsene del av fylkesvei 550.


== Kommuner og knutepunkter ==

 Granvin
7Fylkesvei 7 Hardangervegen fra Kvanndal til Riksvei 13 i Granvin, og til Europavei 16 Trengereid i Bergen
 550Fylkesvei 550 fra Kvanndal til Utne i Ullensvang
 fra Kvanndal
 Ullensvang
550Fylkesvei 550 fra Utne til Riksvei 13 Odda, og til  Jondal–Tørvikbygd → 49Fylkesvei 49 i Kvam
 550Fylkesvei 550 fra Utne til 7Fylkesvei 7 Kvanndal i Granvin
 fra Utne
 til  Kinsarvik
Riksvei 13 fra Kinsarvik mot Riksvei 7 Bu ved Hardangerbrua, og mot Europavei 134 Jøsendal i Odda


== Referanser ==


== Eksterne lenker ==
Vegvesenets vegkart
Tracy Wilson

Tracy Wilson (født 25. september 1961 i Lachine i Québec),  canadisk kunstløper som deltok i de olympiske vinterleker 1984 i Sarajevo og 1988 i Calgary.
Wilson vant en olympisk bronsemedalje i kunstløp under vinter-OL 1988 i Calgary. Sammen med Robert McCall kom hun på tredjeplass i isdans, bak Natalja Bestemjanova /  Andrej Bukin og Marina Klimova / Sergej Ponomarenko fra Sovjetunionen.
I 1988 ble hun og Robert McCall tildelt Order of Canada.


== OL-medaljer ==
1988  Calgary -  Bronse i kunstløp, isdans  Canada


== VM-medaljer ==
VM 1986 –  Bronse i kunstløp, isdans
VM 1987 –  Bronse i kunstløp, isdans
VM 1988 –  Bronse i kunstløp, isdans


== Eksterne lenker ==
(en) Tracy Wilson – Olympedia 
(en) Tracy Wilson – Sports-Reference (OL-resultater – arkivert) 
(en) Tracy Wilson – Canadian Olympic Committee
Langbølgen (Oslo)

Langbølgen (1–89, 2A–58) er en vei og et borettslag på Lambertseter i Oslo. Veien går som en fortsettelse av Cecilie Thoresens vei sørover fra Lambertseterveien gjennom store deler av Lambertseterområdet til Nordstrandveien.
Navnet «Langbølgen» ble vedtatt i 1951 og henspiller på radiobølgen langbølge. Bakgrunnen er at det tidligere stod radiomaster med langbølgesendere på Lambertseter.
Lambertseter senter er like ved Langbølgen, men regnes i sin nåværende form å ha adresse Cecilie Thoresens vei 17–21.  Langbølgen borettslag består bl.a. av en høyblokk i nr. 1, og i gateetasjen i bygningene like sør for Lambertseterveien er det fortsatt butikker. Lambertseter kirke er i Langbølgen 33.


== Litteratur ==
Knut Are Tvedt, red. (2010). «Langbølgen». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Lambertseterveien (Oslo)

Lambertseterveien er en gate på Lambertseter i Oslo. Veien starter ved Ekebergveien på Kastellet, og går østover til Enebakkveien på Abildsø. Den er 2,6 km lang. 
Veien var til å begynne med gårdsvei fra «Den Fredrikshaldske Kongevei» (nå Ekebergveien) til gårdene Nordseter og Hellerud. I 1855 ble veien anlagt videre over Lambertseter til Enebakkveien. Veien gjør også i dag en sving rundt husene på Nordseter gård, ved krysset med Ivar Knutsons vei. Lenger opp i veien, ved krysset med Bernt Knutsens vei, finner man alléen som fører inn på tunet til Søndre Hellerud gård. Også her står hovedhuset fremdeles, men det er sterkt ombygget. Like ved krysser Lambertseterveien Oberst Rodes vei. Veien fortsetter i en sving opp skrenten til Lambertseter, og krysser Langbølgen ved Lambertseter senter. Herfra går stikkvei inn til Lambertseter gård. Huset drives på samme måte som Nordseter som møte- og selskapslokaler. 
På Lambertseter senter finnes det meste av servicetilbud som forretninger, kaféer, bank, postkontor, lege og kino. Her går også buss og T-bane. Veien fortsetter videre ned mot Abildsø, hvor veien er ført i bro over E6, og krysser der bomringen i Oslo.


== Referanser ==


== Litteratur ==
Knut Are Tvedt, red. (2010). «Lambertseterveien». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Borga

Borga er et fjell i Arna i Bergen. Det har en høyde på 634 meter over havet.Borga er et populært turområde i Arna, gjerne i kombinasjon med tur over Vidden til Ulriken eller til Fløyen.
Litt nordvest for Arna stasjon følger man en veibro over E16 og bilvei oppover Mjeldheim/Mjådalen til man er på toppen av Kvamsdalen. Turstien er skiltet fra toppen på Kvamme, opp Bjørndalen og fører bl.a. til Norhytta litt nord for toppen.


== Fjell i Arna ==
Gullfjellet – 987 moh.
Skåldalsfjellet – 718 moh. med Skåldalsnipa – 603 moh.
Hananipa – 717 moh. med toppunktet i Vaksdal, men oppstigning fra Arna.
Trollabotshaugen – 678 moh.
Krånipa – 703 moh.
Trengereidhotten – 577 moh.
Borga – 634 moh.
Repparåsen – 609 moh.
Vardegga / Vareggen – 590 moh.
Ådnanipa / Arnanipa – 456 moh.


=== Se også ===
Byfjellene i Bergen


== Referanser ==


== Eksterne lenker ==
Turveier i Arna
Ludvig Holm-Olsen

Ludvig Holm-Olsen (født 9. juni 1914 i Tromøy, død 10. juni 1990 i Bergen) var en norsk filolog og professor. Han var rektor ved Universitetet i Bergen 1960–1965.
I 1932 tok Holm-Olsen examen artium på Frogner skole; han ble også cand.philol. ved Universitetet i Oslo i 1940 med hovedfag i norsk. Senere var han tilknyttet Universitetet i Bergen, hvor han var professor i norrønt i perioden 1953–1981. Mest kjent er han for sine studier av Sverres saga og Kongespeilet. Fra 1953 var han medlem i Det Norske Videnskaps-Akademi.
For sitt arbeid ble Ludvig Holm-Olsen i 1967 ridder av 1. klasse av St. Olavs Orden og storridder av Den islandske falkeorden.


== Referanser ==
Erdewan Zaxoyî

Erdewan Zaxoyî (født 1957 i Zakho, død (antatt) 1986 i Bagdad) var en kurdisk artist og peshmerge (soldat). 
Da Zaxoyî levde kunne han ikke studere ferdig utdanningen sin på grunn av Saddam Hussein-regimet. I stedet satset han på å synge kurdiske sanger som var ulovlig på den tiden. I 1978 lagde han sitt første kassett, og ble soldat for å stå i mot diktatoriske Irak. Selv etter dette sluttet han ikke med musikk og forsatte med musikken i fjellene. 
Erdewan hadde et stort ønske om å spre musikken og budskapet sitt over hele Kurdistan, slik at Irak skulle vite at kurdere kjempet fortsatt for sitt land. Han prøvde i en tid å komme seg til Europa, for å ha en mulighet til og forsette med musikken sin, men klarte det ikke. Selv om Europa ble bare en drøm for han, forsatte han med musikken og lagde musikk om kurdiske styrker og motstanderbevegelser mot Irak.
Etter noen år som soldat kunne han ikke lenger flytte fritt til hjembyen Zakho, og flyktet til Iran. Etter noen år i Iran klarte han ikke å være borte fra familien sin lengre, og flyttet tilbake til hjemmebyen sin. Hver gang han gikk på scenen, gikk han ut på scenen med navnet «Kurdistan, Barzani og peshmerge». Det betyr at han representerte kurderne, Barzani (den kurdiske presidenten) og peshmerge som beskyttet Kurdistan. Det irakiske regimet mislikte dette, og Zaxoyî ble arrestert 26. januar 1986 på et hotell i Bagdad og ble bortført. Ingen vet med sikkerhet hvor han er og hva som har skjedd med han, men man antar at han ble drept. Erdewan Zaxoyî , sammen med Eyaz Zaxoyî , hadde stor innflytelse på kurdisk musikk. De sang sammen, lagde sanger sammen og kjempet for Kurdistan.
Borge skole

Borge skole kan vise til flere skoler i Norge:

Borge barneskole (Fredrikstad)
Borge skole (Porsgrunn)
Borge ungdomsskole i Fredrikstad
Mount Rainier nasjonalpark

Mount Rainier nasjonalpark er en nasjonalpark i delstaten Washington, USA. Parken ble etablert 2. mars 1899 som den femte nasjonalparken i USA, og er på 953 km². De viktigste naturattraksjonene i nasjonalparken er  Mount Rainier, en 4 392 meter høy vulkan med daler og fossefall, enger, gammel skog og mer enn 26 isbreer rundt seg. 97 % av parken er bevart som villmark under beskyttelse av National Wilderness Preservation System.
Landskapet i parken løfter seg fra 490 til 4300 moh. Landskapet omfatter både frodige fjellskråninger, uberørt urskog og alpine soner.
Nasjonalparken ligger sørøst i Pierce County og nordøst i Lewis County i delstaten Washington, USA. Det kom 1 113 601 besøkede til parken i 2006. Et av de mest populære turistmålene i parken er Paradise på søsrsiden av Mount Rainer. Paradise har rekorden som verdens mest snørike sted, med 28,5 m snø i sesongen 1971/72. 
I 1997 ble parken erklært som et National Historic Landmark for sine bygninger i «rustikk nasjonalparkarkitektur» fra 1920- og 1930-årene. 


== Eksterne lenker ==
(en) Offisielt nettsted 
(en) Mount Rainier National Park – kategori av bilder, video eller lyd på Commons 
(en) Mount Rainier National Park – galleri av bilder, video eller lyd på Commons
Brattås skole

Brattås skole kan vise til flere skoler i Norge:

Brattås skole (Nøtterøy)
Brattås skole (Porsgrunn)
Mammoth Cave nasjonalpark

Mammoth Cave nasjonalpark er en nasjonalpark, biosfærereservat og et verdensarvområde i delstaten Kentucky, USA. Parken ble etablert 1. juli 1941, og er på 213 km². Den viktigste attraksjonen i nasjonalparken er Mammoth Cave, som er verdens lengste grottesystem med 630 km kjente ganger. Det fullstendige navnet på dette systemet er Mammoth-Flint Ridge Cave System.
Berggrunnen i området er kalkstein toppet med et lag sandstein, noe som gir stabile grunnforhold.
Det har vært menneskelig aktivitet i området i mer enn 6 000 år. Arkeologiske utgravninger, kombinert med C14-datering av godt bevart menneskelig avfall viser at hulene har vært bebodd/brukt både under tidlige jeger/samler-kulturtrinn og senere jordbrukende tid.
Under krigen i 1812 var gruvene interessant på grunn av forekomstene av salpeter og kalsiumnitrat. Interessen for grottene som turistmål begynte i 1830-årene. Jenny Lind besøkte grottene i 1851, og Ole Bull skal ha gitt en konsert her. Det ble anlagt jernbane hit i 1886 og dampskipskai i 1906.
Det meste av parkens areal ligger i Edmonson County, men parken har også mindre områder som strekker seg østover og inn Hart County og Barren County.
De første initiativene for fredning startet i 1926. Nasjonalparken ble opprettet i 1941; den ble verdensarvområde i 1981 – som landets fjerde, og biosfærereservat i 1990.
Dyrelivet i grottene omfatter flere arter flaggermus, salamandre, blinde fisker, gresshopper og Palaemonias, albino reker. Det er aldri funnet fossiler eller rester av mammuter i grottene, og navnet viser til grottenes størrelse.


== Eksterne lenker ==
(en) Offisielt nettsted 
(en) Mammoth Cave National Park – kategori av bilder, video eller lyd på Commons
Brekke skule

Brekke skule kan være:

Brekke skule (Gulen)
Brekke skule (Kvinnherad)
Brekken skole
Lake Clark nasjonalpark

Lake Clark nasjonalpark er en nasjonalpark i delstaten Alaska, USA. Parken ble etablert 2. desember 1980, og er på 16 308 km². De viktigste naturattraksjonene i nasjonalparken er elvene og innsjøene som utgjør habitatet for laksebestanden i Bristol Bay. 
Nasjonalparken ble etablert i 1980 som et av i alt femten verneområder som ble opprettet samtidig gjennom Alaska National Interest Lands Conservation Act. 
Landskapet i parken har blitt karakterisert som «et Alaska i miniatyr»; med flere av de naturtypene som er karakteristiske for delstaten: møtet mellom tre fjellkjeder (Alaska Range, Aleutian Range og Chigmit Mountains), to aktive vulkaner (Mount Iliamna og Mount Redoubt), en kystsone med boreal regnskog i sørøst og et tundraplate i vest. 
Det et ingen veier som fører til parken og den kan bare nås med små fly, sjøfly eller med båt. Parken er en av de minst besøkte parkene i det amerikanske nasjonalparksystemet og har i gjennomsnitt litt over 5 000 besøkende hvert år.


== Eksterne lenker ==
(en) Offisielt nettsted 
(en) Lake Clark National Park – kategori av bilder, video eller lyd på Commons 
(en) Lake Clark National Park and Preserve – galleri av bilder, video eller lyd på Commons